section_heading: Povratak u Bugarsku
paragraph_text: Padom komunističkog režima u Bugarskoj, Simeon se napokon mogao vratiti u domovinu. Godine 1996. posjetio je Bugarsku, prvi put nakon pedeset godina u izbjeglištvu i uskoro mu je država vratila obiteljsku imovinu. Godine 2001. nastanio se u Bugarskoj i sudjelovao kao politički kandidat na parlamentarnim izborima u kojima je pobijedio 24. srpnja 2001. godine te je postao predsjednik vlade Republike Bugarske, što je bio neobičan obrat situacije, ne samo zato što se nije formalno bio odrekao prava na krunu, već i stoga što je stvorena neobična politička situacija u kojoj je bivši monarh, u položaju predsjednika vlade podređen predsjedniku republike. Vladao je zemljom kao premijer do 2005. godine, a na čelu stranke ostao je do 2009. godine.